АҞӘА, цәыббра 10 - Sputnik. Акоронавирус адиагноз азы игәаҭаз 85-ҩык рахьтә 15-ҩык рҿы ачымазара азгәаҭоуп, абри атәы аанацҳауеит Ауааԥсыра COVID-19 рацәыхьчаразы аоперативтә штаб.
Иахьатәи аамҭазы Гәдоуҭатәи ахәышәтәырҭаҿы ишьҭоуп акоронавирус ззышьақәырӷәӷәоу 53-ҩык апациентцәа, урҭ рахьтә фҩык рҭагылазаашьа бааԥсуп, 11-ҩык - ибжьаратәуп. Ахәышәтәырҭахь инаргеит быжьҩык, илрыҩааит-фҩык.
Аоперштаб ауааԥсыра иргәаланаршәоит акоронавирус шрылам зҳәо анализқәа рзы ПЦР-диагностика иазку аинформациа абри аҭел ала еилыркаар шрылшо: 222 56 41.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа шәрыԥхьар ҟалоит абра>>